32006R1416
L 267/22
JURNALUL OFÍCIAL AL UNIUNII EUROPENE
REGULAMENTUL (CE) NR. 1416/2006 AL COMISIEI
din 26 septembrie 2006
de stabilire a normelor speciale de punere în aplicare a articolului 7 alineatul (2) din Acordul între Comunitatea Europeană și Statele Unite ale Americii privind comerțul cu vin în ceea ce privește protecția denumirilor de origine din Statele Unite în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2006/232/CE a Consiliului din 20 decembrie 2005 referitoare la încheierea Acordului între Comunitatea Europeană și Statele Unite ale Americii privind comerțul cu vin (1), în special articolul 3,
întrucât:
(1)
În conformitate cu articolul 7 alineatul (2) din Acordul între Comunitatea Europeană și Statele Unite ale Americii privind comerțul cu vin (2) (denumit în continuare „acordul”), Comunitatea se asigură ca denumirile importante din domeniul viticulturii care figurează în anexa V la acord să poată fi utilizate ca denumiri de origine exclusiv pentru a desemna vinuri a căror origine este indicată de această denumire.
(2)
Prezentul regulament nu aduce atingere drepturilor de proprietate intelectuală existente în Comunitate.
(3)
Prin urmare, este necesar să se prevadă protecția în Comunitate a denumirilor de origine din Statele Unite ale Americii, în conformitate cu acordul și, în special, cu articolul 7 alineatele (2) și (3), coroborat cu articolul 12.
(4)
Acordul a intrat în vigoare la 10 martie 2006 (3). Prin urmare, prezentul regulament ar trebui să intre în vigoare la data publicării în Jurnalul Oficial al Uniunii Europene.
(5)
Măsurile prevăzute de prezentul regulament sunt conforme cu avizul Comitetului de gestionare a vinurilor,
ADOPTĂ PREZENTUL REGULAMENT:
Articolul 1
(1) Denumirile de origine din Statele Unite ale Americii enumerate în anexă pot fi utilizate ca denumiri de origine exclusiv pentru a desemna vinuri a căror origine este indicată de denumirea respectivă. Autoritățile competente ale statelor membre iau măsurile necesare pentru ca orice vin neetichetat în conformitate cu prezentul articol să nu fie introdus pe piață sau să fie retras de pe piață până la etichetarea sa în conformitate cu prezentul articol.
(2) Alineatul (1):
(a)
nu aduce atingere drepturilor de proprietate intelectuală existente în Comunitate sau utilizării unui semn protejat ca drept de proprietate intelectuală în cursul operațiunilor comerciale desfășurate în Comunitate înainte de data intrării în vigoare a prezentului regulament;
(b)
nu împiedică, după caz, adoptarea unor măsuri pentru a permite utilizarea unor denumiri de origine omonime, cu condiția neinducerii în eroare a consumatorilor, sau pentru a autoriza o persoană să-și utilizeze propriul nume sau numele predecesorului său, în cursul unor operațiuni comerciale, cu condiția neinducerii în eroare a consumatorilor.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 septembrie 2006.